คปภ.จัดประกวดหนังสั้นชิงทุนการศึกษา2ล้าน
คปภ. จัดโครงการประกวดโฆษณาสั้น ครั้งที่ 2 ระดับอุดมศึกษาทั่วประเทศ&nbsp; ในหัวข้อ &#8220;การประกันภัยรถภาคบังคับ&#8221; ชิงทุนการศึกษา มูลค่ากว่า 2 ล้านบาท
12 พ.ค. 2554

คปภ. จัดโครงการประกวดโฆษณาสั้น ครั้งที่ 2 ระดับอุดมศึกษาทั่วประเทศ  ในหัวข้อ “การประกันภัยรถภาคบังคับ” ชิงทุนการศึกษา มูลค่ากว่า 2 ล้านบาท
นางจันทรา  บูรณฤกษ์ เลขาธิการ สำนักงานคณะกรรมการกำกับและส่งเสริมการประกอบธุรกิจประกันภัย(คปภ.)เปิดเผยว่า ตามที่ สำนักงาน คปภ. จัดทำโครงการประกวดโฆษณาสั้นในระดับอุดมศึกษา ครั้งที่ 1 เมื่อปี 2553 เพื่อรณรงค์ส่งเสริมและปลูกจิตสำนึกให้เยาวชนนิสิตนักศึกษาในระดับอุดมศึกษาได้ตระหนักและเล็งเห็นความสำคัญของการทำประกันภัยรถภาคบังคับ         
ที่ผ่านมาได้รับการตอบรับจากสถาบันการศึกษาทั่วประเทศเป็นอย่างดียิ่ง โดยมีสถาบันการศึกษาร่วมส่งผลงานเข้าประกวดกว่า 120 ผลงาน ซึ่งผลงานที่ได้รับรางวัลชนะเลิศ  สำนักงาน คปภ. ได้นำมาต่อยอดจัดทำเป็นสปอตโฆษณา ภายใต้ชื่อชุด “ ต่อ พ.ร.บ. ไม่ต้องรอเดี๋ยว” และในปีนี้ สำนักงาน คปภ. จึงได้จัดโครงการดังกล่าวขึ้นเป็นปีที่ 2  
ทั้งนี้นักศึกษาระดับปริญญาตรีหรือเทียบเท่า จากสถาบันการศึกษาทั่วประเทศ สามารถส่งผลงานการประกวดโฆษณา ความยาว 30 วินาที ภายใต้หัวข้อ “การประกันภัยรถภาคบังคับ” ได้ทีมละไม่เกิน 5 คน  ซึ่งจะเริ่มเปิดรับสมัครและรับผลงาน ตั้งแต่วันที่ 16 พฤษภาคม - 15 กรกฎาคม 2554 ซึ่งผู้ชนะเลิศการประกวดจะรับรางวัลในงานสัปดาห์ประกันภัย ระหว่างวันที่ 2 - 4 กันยายน 2554  ณ ศูนย์การแสดงสินค้าและการประชุม อิมแพค เมืองทองธานี โดยมีรายละเอียดของรางวัล และโล่รางวัล แก่สถาบันการศึกษา รวมมูลค่ากว่า 2 ล้านบาท